ΠΕΡΙΕΧΟΜΕΝΑ
ΑΠΟΦΑΣΕΙΣ
Νομιμοποίηση του ορειβατικού καταφυγίου «Δημήτριος Μπουντόλας», στο όρος Όλυμπος, στη
θέση Σταυρός της ΠΕ Πιερίας.
Αναγνώριση οδού ως προϋφιστάμενης του έτους
1923 εκτός σχεδίου και εκτός οικισμού, στη θέση
«Αγ. Γεώργιος» Τ.Κ Πρινές Δ. Ρεθύμνου Π.Ε Ρεθύμνου Περιφέρειας Κρήτης.
ΑΠΟΦΑΣΕΙΣ
Αριθμ. 7868
(1)
Νομιμοποίηση του ορειβατικού καταφυγίου
«Δημήτριος Μπουντόλας», στο όρος Όλυμπος,
στη θέση Σταυρός της ΠΕ Πιερίας.
Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΔΑΣΩΝ ΚΑΙ ΔΑΣΙΚΟΥ ΠΕΡΙΒΑΛΛΟΝΤΟΣ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ Ο ΥΠΟΥΡΓΟΣ ΤΟΥΡΙΣΜΟΥ
Έχοντας υπόψη:
1. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133) και ιδίως το άρθρο 109 αυτού.
2. Το υπ’ αρ. 59/07.02.2020 έγγραφο του Υπουργού
Επικρατείας «Οδηγίες εφαρμογής του άρθρου 109 του
ν. 4622/2019 (Α’ 133), την περ. (δ) της παρ. (Γ) του σχετικού εγγράφου με την αρμοδιότητα των Προϊσταμένων
Γενικών Διευθύνσεων των Υπουργείων για την τελική υπογραφή ατομικών διοικητικών πράξεων» (ΑΔΑ:
Ω5Α146ΜΓΨ7-Δ1Ε).
3. Την παρ. 12 του άρθρου 52 του ν. 4280/2014 «Περιβαλλοντική αναβάθμιση και ιδιωτική πολεοδόμηση -
Βιώσιμη ανάπτυξη οικισμών - Ρυθμίσεις δασικής νομοθεσίας και άλλες διατάξεις» (Α’ 159), όπως αντικαταστάθηκε
με το άρθρο 23 του ν. 4519/2018 «Φορείς Διαχείρισης
Προστατευόμενων Περιοχών και άλλες διατάξεις» (Α’ 25)
και τροποποιήθηκε με το άρθρο 25 του ν. 4796/2021
(Α’ 63).
4. Το άρθρο 56 του ν. 998/1979 «Προστασία Δασών δασικών εκτάσεων» (Α’ 289), όπως αντικαταστάθηκε με
το άρθρο 36 του ν. 4280/2014 (Α’ 159) και τροποποιήθηκε
με το άρθρο 35 του ν. 4315/2014 (Α’ 269) και με το άρθρο
17 του ν. 4519/2018 (Α’ 25).
5. Το άρθρο 3 του α.ν. 771/1945 (Α’ 321) περί παραχώρησης κτισμάτων στον Ορειβατικό Σύνδεσμο.
6. Το άρθρο 12 του ν. 4002/2011 (Α’ 180) περί σύστασης Ειδικής Υπηρεσίας Προώθησης και Αδειοδότησης
Τουριστικών Επενδύσεων στον Ελληνικό Οργανισμό
Τουρισμού.
7. Την περ. ηη της παρ. 3 του άρθρου 1 του ν. 4276/2014
(Α’ 155) περί ορισμού των ορειβατικών καταφυγίων ως
εγκαταστάσεων ειδικής τουριστικής υποδομής.
8. Το άρθρο 4 του π.δ. 70/2015 (A’ 114) περί ανασύστασης και μετονομασίας Υπουργείων, με το οποίο το
Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάζεται σε Υπουργείο Πε-
ριβάλλοντος και Ενέργειας.
9. Το άρθρο 2 του π.δ. 123/2016 (Α’ 208) περί ανασύστασης και μετονομασίας Υπουργείων, με το οποίο ανα-
συνιστάται το Υπουργείο Τουρισμού.
10. Το π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
11. Το π.δ. 127/2017 «Οργανισμός Υπουργείου Τουρισμού» (Α’ 157).
12. Το π.δ. 132/2017 «Οργανισμός Υπουργείου Περιβάλλοντος και Ενέργειας» (A’ 160).
13. Την υπ’ αρ. 2868/18-02-2004 κοινή απόφαση των
Υπουργών Ανάπτυξης και Γεωργίας «Κανονισμός Ορειβατικών Καταφυγίων» (Β’ 398), όπως τροποποιήθηκε με
την περ. 5 της υποπαρ. ΣΤ15 της παρ. ΣΤ του πρώτου
άρθρου του ν. 4254/2014 (Α’ 85).
14. Την υπ’ αρ. 549/11-01-2019 κοινή απόφαση των
Υπουργών Περιβάλλοντος και Ενέργειας και Τουρισμού
«Καθορισμός τεχνικών και λειτουργικών προδιαγραφών
ορειβατικών καταφυγίων και διαδικασία χορήγησης
Ειδικού Σήματος Λειτουργίας» (Β’ 100).
15. Την υπ’ αρ. 12928/12-08-2020 απόφαση διορισμού
Γενικής Γραμματέως στη Γενική Γραμματεία Τουριστικής
Πολιτικής και Ανάπτυξης του Υπουργείου Τουρισμού
(ΥΟΔΔ 621).
16. Την υπ’ αρ. 99/23-6-2020 (Υπ. Τουρ. 9914/30.6.2020)
αίτηση έκδοσης κοινής υπουργικής απόφασης νομιμοποίησης του ΕΟΣ Θεσσαλονίκης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Ιουνίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 347
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
17. Την υπ’ αρ. Υπ. Τουρ. 7549/20-5-2020 «Διαπιστωτική Πράξη του ορειβατικού καταφυγίου Δημήτριος
Μπουντόλας, στο όρος Όλυμπος στη θέση σταυρός της
ΠΕ Πιερίας» (ΑΔΑ: Ψ6ΧΨ465ΧΘΟ-ΠΡΙ).
18. Τα υπ’  αρ. 3027/88159/11.12.2018 και 6197/
162027/11.12.2019 έγγραφα του Δασαρχείου Τρικάλων.
19. Το υπ’ αρ. 4148/25.07.2018 έγγραφο της Διεύθυνσης Δασών Πιερίας περί νομιμοποίησης του ορειβατικού
καταφυγίου «Δημήτριος Μπουντόλας».
20. Το υπ’ αρ. 5705/31.08.2018 έγγραφο της Διεύθυνσης Δασών Πιερίας περί νομιμοποίησης του ορειβατικού
καταφυγίου «Δημήτριος Μπουντόλας» και τη συνημμένη
έκθεση αυτοψίας της δασολόγου Παπαλαζάρου Ευαγγελίας.
21. Το υπ’ αρ. 7237/04.10.2018 έγγραφο της Διεύθυνσης Δασών Πιερίας περί νομιμοποίησης του ορειβατικού
καταφυγίου «Δημήτριος Μπουντόλας» και τη συνημμένη
έκθεση αυτοψίας της δασολόγου Παπαλαζάρου Ευαγγελίας και τις υπ’ αρ. 42/1922 και 10/1925 αποφάσεις
του Διοικητικού Δικαστηρίου του Υπουργείου Γεωργίας.
22. Το υπ’ αρ. 8714/27.10.2018 έγγραφο της Διεύθυνσης Δασών Πιερίας περί νομιμοποίησης του ορειβατι-
κού καταφυγίου «Δημήτριος Μπουντόλας» και τον συνημμένο δασοπονικό χάρτη του Δάσους της Μονής Αγ.
Διονυσίου, έτους 1960, θεωρημένος το 1962, ο οποίος
συνοδεύει το υπ’ αρ. 28453/1968 συμβόλαιο εξώδικης
διανομής και ρύθμισης κυριότητας.
23. Την υπό στοιχεία ΥΠΕΝ/ΔΠΔ/17826/6336/
18.12.2018 γνωμοδότηση της Διεύθυνσης Προστασίας
Δασών του Υπουργείου Περιβάλλοντος και Ενέργειας
επί του σχεδίου της διαπιστωτικής πράξης του ορειβατικού καταφυγίου «Δημήτριος Μπουντόλας», στο
όρος Όλυμπος, στη θέση Σταυρός της ΠΕ Πιερίας, με
συνημμένο τοπογραφικό διάγραμμα εις πενταπλούν,
θεωρημένο από τη Διεύθυνση Δασών Ν. Πιερίας της
Αποκεντρωμένης Διοίκησης Μακεδονίας - Θράκης (υπ’
αρ. 5705/31.08.2018).
24. Το γεγονός ότι, το εν θέματι ορειβατικό καταφύγιο
έχει αναγερθεί χωρίς την κατά νόμο οικοδομική άδεια.
25. Το γεγονός ότι, από τις διατάξεις της παρούσας
απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Τη νομιμοποίηση του υφιστάμενου ορειβατικού καταφυγίου με διακριτικό τίτλο «Δημήτριος Μπουντόλας»
στο όρος Όλυμπος στη θέση Σταυρός της Περιφερειακής
Ενότητας Πιερίας, με σκοπό να εξυπηρετεί την πεζοπορία, την ορειβασία, την αναρρίχηση και γενικά τις δρα-
στηριότητες ορεινού τουρισμού.
Το ορειβατικό καταφύγιο «Δημήτριος Μπουντόλας»
στο όρος Όλυμπος στη θέση Σταυρός της ΠΕ Πιερίας
καλύπτει έκταση με στοιχεία Α1, Α2, Α3, Α4, Α5, Α6, Α7,
Α1 εμβαδού τεσσάρων χιλιάδων τετραγωνικών μέτρων
(4000 τ.μ.), βρίσκεται εντός της προστατευόμενης ζώνης
NATURA με κωδικό GR1250001 σε υψόμετρο 925 μέτρων
και αποτυπώνεται - περιγράφεται στο από Ιανουαρίου
2016 τοπογραφικό διάγραμμα, κλίμακας 1:500, του
Πολιτικού Μηχανικού Δημητρίου Βασ. Μπουρουζίκα,
με συντεταγμένες κορυφών βασιζόμενες στο Εθνικό
Γεωδαιτικό Σύστημα Αναφοράς ΕΓΣΑ 1987, το οποίο
ελέγχθηκε και θεωρήθηκε από τον Διευθυντή της Διεύθυνσης Δασών Ν. Πιερίας της Αποκεντρωμένης Διοίκη-
σης Μακεδονίας - Θράκης, και συμπληρώθηκε από τον
Προϊστάμενο του Τμήματος Επιτρεπτών Επεμβάσεων
στα Δασικά Εδάφη, Πάρκων και Αλσών, της Διεύθυνσης
Προστασίας Δασών του Υπουργείου Περιβάλλοντος και
Ενέργειας.
Κατόπιν του ανωτέρω (21) σχετικού, προκύπτει ότι το
ορειβατικό καταφύγιο βρίσκεται εντός του δάσους της
Ιεράς Μονής Αγ. Διονυσίου στον Όλυμπο. Πιο συγκεκριμένα και κατόπιν του (20) σχετικού, από τη συνολι-
κή έκταση των 4000 τ.μ. και σύμφωνα με τον μερικώς
κυρωμένο δασικό χάρτη, έκταση εμβαδού 3974,60 τ.μ.
χαρακτηρίζεται ως χορτολιβαδική της περ. α’ της παρ. 5
του άρθρου 3 του ν. 998/1979 και δεδομένου ότι είναι
αναγνωρισμένη ως ιδιωτική υπέρ της Ι.Μ. Αγ. Διονυσίου, δεν εμπίπτει στις διατάξεις της δασικής νομοθεσίας
και δεν προστατεύεται από τις διατάξεις της δασικής
νομοθεσίας. Το υπόλοιπο τμήμα στα νότια της έκτασης
(Κορυφή Α1) εμβαδού 25,40 τ.μ. είναι δασικό και έχει
κηρυχθεί ως αναδασωτέο.
Εντός της έκτασης υφίσταται κτίσμα συνολικής δομημένης επιφάνειας καταφυγίου εμβαδού 542,69 τ.μ. ως
εξής: Ημιυπόγειο εμβαδού 54,41 τ.μ., Ισόγειο εμβαδού
293,12 τ.μ., όροφος α’ εμβαδού 175,77 τ.μ. και σοφίτα
εμβαδού 19,39 τ.μ. Το ορειβατικό καταφύγιο διαθέτει
κουζίνα και εστιατόριο, βοηθητικούς χώρους λουτρών,
τουαλετών και αποθηκών, φαρμακείο πρώτων βοηθειών και η τηλεφωνική επικοινωνία εξασφαλίζεται μέσω
ασυρμάτου δικτύου του ΟΤΕ.
Το ορειβατικό καταφύγιο είναι δυναμικότητας είκοσι
έξι (26) κλινών. Η πρόσβαση σε αυτό γίνεται από ασφαλτοστρωμένο δρόμο ή ορειβατικό μονοπάτι από το Λιτό-
χωρο στον Σταυρό.
Η νομιμοποίηση του εν λόγω ορειβατικού καταφυγίου
γίνεται με τους κάτωθι όρους και προϋποθέσεις:
- Ο δικαιούχος φέρει την ευθύνη για κάθε πιθανή ζημία από και σε τρίτους και θα αναλάβει την υποχρέωση
λήψης όλων των απαραίτητων μέτρων αντιπυρικής προστασίας της περιβάλλουσας βλάστησης και των εγκα-
ταστάσεων βάσει έγγραφων οδηγιών της Δασικής και
Πυροσβεστικής Υπηρεσίας.
- Απαγορεύεται οποιαδήποτε επέμβαση στη γύρω
έκταση, πλην των καθορισμένων για την επέμβαση θέσεων.
- Δεν επιτρέπεται περαιτέρω απώλεια της δασικής
βλάστησης πέραν της μέχρι σήμερα πραγματοποιημένης. Εάν κάτι τέτοιο απαιτηθεί πρέπει να εγκριθεί από
τη δασική υπηρεσία.
- Για κάθε επιπλέον πρόσκαιρη ή μόνιμη κατασκευή
που πρόκειται να δημιουργηθεί απαιτείται προηγούμενη
έγκριση της δασικής υπηρεσίας για τις εκτάσεις που προστατεύονται από τις διατάξεις της δασικής νομοθεσίας.
- Απαγορεύεται η μεταβολή ή διεύρυνση της χρήσης
της έκτασης πέραν του συγκεκριμένου σκοπού.
- Η παρούσα απόφαση χορηγείται για όσο διάστημα
ισχύει η συγκεκριμένη δραστηριότητα. Σε περίπτωση
που δεν εκπληρωθεί ή εκλείψει ή οποτεδήποτε ήθελε
μεταβληθεί ο σκοπός για τον οποίο δίνεται η έγκριση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
και δεν τηρηθούν οι προαναφερόμενοι όροι, η έκταση
θα επανέλθει χωρίς άλλες διατυπώσεις ως δασικού χαρακτήρα έκταση στην εποπτεία της δασικής Αρχής, για
να τη διαχειριστεί κατά τις διατάξεις της δασικής νομοθεσίας, και η απόφαση παύει να ισχύει.
- Η παρούσα απόφαση χορηγείται υπέρ του προσώπου που εγκρίθηκε και ισχύει αυστηρά γι’ αυτόν. Τυχόν
αλλαγή του δικαιούχου που θα απαιτηθεί, θα πραγματοποιηθεί με τροποποίηση της παρούσας μόνο ως προς το
πρόσωπο ή τον φορέα, χωρίς αλλαγή των λοιπών όρων
της επέμβασης. Η μίσθωση του ορειβατικού καταφυγίου
σε τρίτον από τον δικαιούχο δεν συνιστά αλλαγή του
προσώπου στο οποίο απευθύνεται η απόφαση.
- Η νομιμοποίηση αυτή δεν συνεπάγεται μεταβολή του
δασικού χαρακτήρα της έκτασης, διαρκεί όσο εκπληρώνεται ο σκοπός για τον οποίο δίνεται.
- Σε περίπτωση που για οποιοδήποτε λόγο παύσει η
δραστηριότητα, ο δικαιούχος οφείλει να απομακρύνει
τις εγκαταστάσεις που κατασκεύασε εντός της έκτασης
και να αποκαταστήσει τον χώρο επέμβασης, σύμφωνα
με τις υποδείξεις της Δασικής Υπηρεσίας. Εάν αυτό δεν
τηρηθεί, θα εφαρμοστούν οι διατάξεις του άρθρου 71
του ν. 998/1979, τηρουμένων του λοιπού των προϋποθέσεων της παρ. 12 του άρθρου 45 του ν. 998/1979 και η
έκταση θα επανέλθει στο καθεστώς που ίσχυε πριν από
την αλλαγή της χρήσης της.
- Η απόφαση αυτή δεν απαλλάσσει τον δικαιούχο από
την εξασφάλιση τυχόν άλλων προβλεπομένων εγκρίσεων ή αδειών.
- Η παρούσα επέχει θέση οικοδομικής άδειας και έγκρισης επέμβασης του άρθρου 45 του ν. 998/1979.
- Για την έκδοση της απόφασης, σύμφωνα με την
παρ. 12 του άρθρου 52 του ν. 4280/2014 (Α’ 159), δεν
απαιτούνται, υπαγωγή σε ΠΠΔ, υποχρέωση αναδάσωσης
ή δάσωσης και καταβολή ανταλλάγματος χρήσης.
- Η εγκατάσταση στην έκταση θα γίνει με πρωτόκολλο εγκατάστασης, το οποίο θα συντάξει η Διεύθυνση
Δασών Πιερίας, ως αρμόδια δασική υπηρεσία της οικείας Αποκεντρωμένης Διοίκησης, και αντίγραφό του
πρέπει να αποσταλεί στη Διεύθυνση Προστασίας Δασών
του Υπουργείου Περιβάλλοντος και Ενέργειας και στο
Υπουργείο Τουρισμού (ΕΥΠΑΤΕ). Οι θέσεις επέμβασης
είναι συγκεκριμένες και αυστηρά προσδιορισμένες στο
έδαφος διά του πρωτοκόλλου εγκατάστασης που θα συνταχθεί, δύναται δε να τροποποιηθούν μετά από εισήγη-
ση της αρμόδιας δασικής Αρχής, αν προκύψουν σοβαρά
ζητήματα προστασίας του φυσικού περιβάλλοντος.
- Μετά την έκδοση της παρούσας απόφασης για τη
νομιμοποίηση του εν λόγω ορειβατικού καταφυγίου, οι
διοικητικές πράξεις που εκδόθηκαν από τις αρμόδιες
δασικές υπηρεσίες για την προστασία της έκτασης ανακαλούνται.
- Η παρακολούθηση και εφαρμογή των ανωτέρω, ανατίθεται στη Διεύθυνση Δασών Πιερίας.
- Ο δικαιούχος με την εγκατάστασή του στην έκταση,
αποδέχεται πλήρως τους σχετικούς όρους της απόφασης, ενώ η μη συμμόρφωσή του στους τεθέντες όρους
συνεπάγεται υποχρεωτικά την ανάκλησή της, με τις προκύπτουσες από τη δασική νομοθεσία συνέπειες.
- Το Δημόσιο δεν φέρει ευθύνη για τυχόν εκνίκηση
οποιονδήποτε αξιώσεων εκ μέρους τρίτων επί της έκτασης, επί της οποίας εγκρίθηκε η νομιμοποίηση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
Η απόφαση αυτή και το ως άνω τοπογραφικό διάγραμμα, το οποίο προσαρτάται σε αυτήν να δημοσιευθούν
στην Εφημερίδα της Κυβερνήσεως.
Αθήνα, 12 Μαΐου 2021
Ο Προϊστάμενος της Γενικής Διεύθυνσης
Δασών και Δασικού Περιβάλλοντος
του Υπουργείου Περιβάλλοντος και Ενέργειας
ΕΥΑΓΓΕΛΟΣ ΓΚΟΥΝΤΟΥΦΑΣ
Ο Υπουργός Τουρισμού
ΘΕΟΧΑΡΗΣ ΘΕΟΧΑΡΗΣ
Ι
Aριθμ. 1904
(2)
Αναγνώριση οδού ως προϋφιστάμενης του έτους
1923 εκτός σχεδίου και εκτός οικισμού, στη θέση
«Αγ. Γεώργιος» Τ.Κ Πρινές Δ. Ρεθύμνου Π.Ε Ρεθύμνου Περιφέρειας Κρήτης.
Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΚΡΗΤΗΣ
Έχοντας υπόψη:
α. το άρθρο 20 του από 17-7-1923 ν.δ. (Α’ 228),
β. τα άρθρα 280 και 283 του ν. 3852/2010 (Α’ 87),
γ. τo π.δ. 136/2010 «Οργανισμός Αποκεντρωμένης
Διοίκησης Κρήτης» (Α’ 229),
δ. την παρ. 1 του άρθρου 28 του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Α’ 47),
ε. τα άρθρα 21 και 26 του ν. 4495/2017 «Έλεγχος και
προστασία του Δομημένου Περιβάλλοντος και άλλες
διατάξεις» (Α’ 17).
2. Την υπ’  αρ. 14026/2017 υπουργική απόφαση
«Διορισμός της Μαρίας Κοζυράκη ως Συντονίστριας της
Αποκεντρωμένης Διοίκησης Κρήτης» (ΥΟΔΔ 250).
3. Την υπ’ αρ. 6/21.6.2011 εγκύκλιο του ΥΠΕΚΑ.
4. Το υπ’ αρ. 1256/1.3.2005 έγγραφο της ΔΟΚΚ του
Υπουργείου ΠΕΧΩΔΕ «Εφαρμογή της παρ. 1 του άρθρου
10 του ν. 3212/2003 και διευκρινίσεις σχετικά με τους
κοινόχρηστους δρόμους σε εκτός σχεδίου περιοχή».
5. Τον φάκελο της υπόθεσης, όπως μας διαβιβάστηκε
με το υπ’ αρ. 19899/23-09-2020 (αρ. πρ. 3813/13.10.2020
Διεύθυνσης ΠΕΧΩΣ ΑΔΚ) έγγραφο της Διεύθυνσης Υπηρεσιών Δόμησης Δ. Ρεθύμνου.
6. Το υπ’ αρ. 3813/14.01.2021 έγγραφο προς το ΣΥΠΟΘΑ Π.Ε Ρεθύμνου με συνημμένη εισήγηση.
7. Το υπ’ αρ. 1ο/2021 πρακτικό της συνεδρίασης της
7ης Μαίου 2021, του ΣΥΠΟΘΑ Π.Ε Ρεθύμνου, αποφασίζουμε:
1. Την αναγνώριση οδού ως προϋφιστάμενης του 1923,
εκτός σχεδίου και εκτός οικισμού, στη θέση «Αγ. Γεώργιος»
Τ.Κ. Πρινές Δ. Ρεθύμνου Π.Ε Ρεθύμνου Περιφέρειας Κρήτης, με στοιχεία 1.2.3...16, όπως φαίνεται στο από Ιουλί-
ου 2020 απόσπασμα χάρτου της ΓΥΣ του τοπογράφου μηχανικού Ματθαίου Τσιμπισκάκη, που συνοδεύει την
παρούσα και αποτελεί αναπόστατο τμήμα αυτής.
2. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 347/16.06.2021
Η απόφαση αυτή καθώς και το συνημμένο απόσπασμα χάρτου ΓΥΣ, να δημοσιευθούν στην Εφημερίδα της Κυβερνήσεως.
Ηράκλειο, 1 Ιουνίου 2021
Η Συντονίστρια Αποκεντρωμένης Διοίκησης
ΜΑΡΙΑ ΚΟΖΥΡΑΚΗ

[Source: 20210400347.pdf | Tokens: 13773]